सुरक्षा परिषद में भारत की उम्मीदवारी को अफ्रीकी समर्थन  
अफ्रीका ने संयुक्त राष्ट्र सुरक्षा परिषद में स्थायी सदस्यता हेतु भारत की उम्मीदवारी समर्थन देने की बुधवार को घोषणा की।
अफ्रीका ने संयुक्त राष्ट्र सुरक्षा परिषद में स्थायी सदस्यता हेतु भारत की उम्मीदवारी समर्थन देने की बुधवार को घोषणा की। इसके साथ ही अफ्रीका ने संयुक्त राष्ट्र में सुधार के लिए भारत के रुख का समर्थन किया।  अफ्रीकी संघ के अध्यक्ष और इक्वे टोरियल गिनी के राष्ट्रपति तेओदोर ओबियांग नुएमा मासागो ने प्रधानमंत्री मनमोहन सिंह के साथ संयुक्त संवाददाता सम्मेलन में कहा, "अफ्रीका न केवल भारत से उम्मीद रखता है, बल्कि संयुक्त राष्ट्र सुधार जैसे क्षेत्रों में भारत की मदद भी करेगा।"  मासागो ने भारत-अफ्रीका मंच की दूसरी दो दिवसीय शिखर बैठक के समापन पर कहा, "भारत को (सुरक्षा परिषद में स्थायी सदस्यता हेतु उसकी कोशिश को) अफ्रीका समर्थन मिलेगा।" 53 देशों का अफ्रीकी संघ यदि एक समूह के रूप में मतदान करता है, तो संयुक्त राष्ट्र सुरक्षा परिषद में सुधार एवं बदलावों की चाबी उसके पास है।